[pic] | EUROOPA ÜHENDUSTE KOMISJON |

Brüssel 16.10.2008

KOM(2008) 607 lõplik

2006/0144 (COD)

KOMISJONI ARVAMUS, milles käsitletakse EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi tehtud muudatusi nõukogu ühises seisukohas seoses ettepanekuga, milles käsitletakse

EUROOPA PARLAMENDI JA NÕUKOGU MÄÄRUST, mis käsitleb toiduensüüme ning millega muudetakse nõukogu direktiivi 83/417/EMÜ, nõukogu määrust (EÜ) nr 1493/1999, direktiivi 2000/13/EÜ, nõukogu direktiivi 2001/112/EÜ ja määrust (EÜ) nr 258/97

MILLEGA MUUDETAKSE KOMISJONI ETTEPANEKUT EÜ asutamislepingu artikli 250 lõike 2 alusel

2006/0144 (COD)

KOMISJONI ARVAMUS, milles käsitletakse EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi tehtud muudatusi nõukogu ühises seisukohas seoses ettepanekuga, milles käsitletakse

EUROOPA PARLAMENDI JA NÕUKOGU MÄÄRUST, mis käsitleb toiduensüüme ning millega muudetakse nõukogu direktiivi 83/417/EMÜ, nõukogu määrust (EÜ) nr 1493/1999, direktiivi 2000/13/EÜ, nõukogu direktiivi 2001/112/EÜ ja määrust (EÜ) nr 258/97

1. Sissejuhatus

EÜ asutamislepingu artikli 251 lõike 2 kolmanda lõigu punktis c on sätestatud, et komisjon peab esitama arvamuse Euroopa Parlamendis teisel lugemisel tehtud muudatusettepanekute kohta. Komisjon esitab allpool oma arvamuse parlamendi tehtud muudatusettepanekute kohta.

2. Taust

Euroopa Parlamendile ja nõukogule ettepaneku edastamise kuupäev (dokument KOM(2006) 0425 (lõplik) – 2006/0144 (COD): | 28. juuli 2006 |

Euroopa Majandus- ja Sotsiaalkomitee arvamuse kuupäev: | 25. aprill 2007 |

Euroopa Parlamendi arvamuse kuupäev (esimene lugemine): | 10. juuli 2007 |

Muudetud ettepaneku edastamise kuupäev: Poliitilise kokkuleppe kuupäev: | 24. oktoober 2007 17. detsember 2007 |

Ühise seisukoha vastuvõtmise kuupäev: | 10. märts 2008 |

Euroopa Parlamendi arvamuse kuupäev (teine lugemine): | 8. juuli 2008 |

3. Ettepaneku eesmärk

Komisjon esitas toiduohutust käsitlevas valges raamatus ettepaneku toidu lisaaineid käsitleva raamdirektiivi 89/107/EMÜ muutmiseks, et kehtestada erisätted toiduensüümide kohta. Olukorra süvaanalüüsi tulemusel on toiduensüümide kohta töötatud välja eriettepanek.

Praegu kuuluvad direktiivi 89/107/EMÜ reguleerimisalasse vaid toidu lisaainetena kasutatavad ensüümid. Ülejäänud ensüüme ei reguleerita üldse või reguleeritakse abiainete valdkonnas liikmesriikide õigusaktidega, mis on erinevad. Ühenduse tasandil ei hinnata ei toiduensüümide ohutust ega väljastata nende lubasid, välja arvatud toidu lisaainetena käsitatud ensüümide puhul. Ettepaneku eesmärk on kehtestada ühenduse tasandil toiduensüüme käsitlevad ühtlustatud eeskirjad, et edendada õiglast kaubandust ja siseturu tõhusat toimimist ning tagada inimeste tervise ja tarbijate huvide kaitse.

4. Komisjoni arvamus Euroopa Parlamendi tehtud muudatuste kohta

Euroopa Parlament hääletas teisel lugemisel tervikteksti poolt, mis sisaldab mitut ühise seisukoha tekstis tehtavat muudatust. Tekst on nõukogu, Euroopa Parlamendi ja komisjoni vahel peetud läbirääkimiste tulemus. Muudatused on peamiselt tehnilist laadi ning järgivad esialgse ettepaneku kõige olulisemaid põhimõtteid. Kõige olulisemad muudatused hõlmavad kavandatud ensüüme käsitleva määruse ja määruse (EÜ) nr 1829/2003 (geneetiliselt muundatud toidu ja sööda kohta) vahelise kooskõla selgitamist. Kahe muu muudatusega tugevdatakse ettevaatuspõhimõtet ning selgitatakse veelgi põhimõtet, mille kohaselt on keelatud tarbija eksitamine.

Komisjon nõustub kõigi parlamendis hääletamise teel heakskiidetud muudatustega. Euroopa Parlamendis toimunud teise lugemise tulemus oli väga positiivne.

5. Järeldus

EÜ asutamislepingu artikli 250 lõike 2 kohaselt muudab komisjon vastavalt eespool esitatule oma ettepanekut.